OFICIAL SOLD-OUT! FCSB - CFR Cluj va doborî recordul de asistență din Superliga României
Sâmbătă seara, stadionul "Arena Națională" din București va fi martorul unui eveniment deosebit. FCSB și CFR Cluj se vor întâlni într-un meci de gală unde "roș-albaștrii" vor primi trofeul de campioni.
Pagina oficială a echipei FCSB a postat pe rețelele de socializare o confirmare că toate biletele puse în vânzare au fost epuizate, acompaniat de un mesaj pentru fanii echipei.
"Partida din această seară se va disputa cu casa închisă. Toate biletele emise au fost vândute!
Accesul spectatorilor se va face începând cu ora 17:00. Vă rugăm să veniți la stadion din timp, pentru a evita aglomerația la porțile de acces!
Vă mulțumim pentru înțelegere interesul extraordinar și vă așteptăm la sărbătoarea roș-albastră!" a fost mesajul postat de roș-albaștrii, pe pagina oficială de Facebook a clubului.
Ce declara Gigi Mustață cu o zi înainte de meci
Zilele trecute erau anunțați peste 50.000 de suporteri acest meci istoric. Gheorghe Mustață, liderul galeriei FCSB-ului, a anunțat vineri, 10 mai, că se va doborî recordul de asistență all-time pe Arena Națională.
„La momentul în care vorbim amândoi, și la momentul la care discutăm sunt peste 52.000 de bilete. S-au mai oprit o mie sau două pentru case. Nu există zone tampon. Se vând foarte multe bilete, cei de la Cluj vor fi băgați fix la inelul 3, la tribună.
Vor fi 10-15, câți vor veni, vor sta acolo. Noi tot timpul ne-am ținut de cuvânt. Dacă au vrut băieții acolo, acolo i-am dus“, a declarat Gigi Mustață, potrivit Fanatik.ro.
Pentru fanii FCSB, acest meci nu este doar un eveniment sportiv, ci și o ocazie de a-și arăta loialitatea față de echipa lor de suflet.
Cum arată topul asistențelor din acest sezon:
- 1. FCSB - Rapid 2-2 (45.143 spectatori)
- 2. Rapid - FCSB 4-0 (43.283 spectatori)
- 3. FCSB - Rapid 1-2 (40.563 spectatori)
- 4. FCSB - Universitatea Craiova 2-0 (32.227 spectatori)
- 5. FCSB - Farul Constanța 2-1 (29.347 spectatori)
- 6. FCSB - CFR Cluj 1-0 (28.519 spectatori)
- 7. Universitatea Cluj - FCSB 0-0 (23.893 spectatori)
- 8. Dinamo București - FCSB 0-1 (22.926 spectatori)
- 9. Universitatea Cluj - CFR Cluj 3-4 (22.614 spectatori)
- 10. FCSB - Universitatea Craiova 3-0 (21.304 spectatori)
Urmăriți SPORT.RO și pe Google News